**บทที่ 3**

**วิธีดำเนินการศึกษา**

การศึกษาวิจัยครั้งนี้เป็นการศึกษาเกี่ยวกับ “พฤติกรรมนักท่องเที่ยวกับกิจกรรมในการท่องเที่ยวเชิงอาหารและแนวทางในการพัฒนาการท่องเที่ยวเชิงอาหาร” โดยการศึกษาครั้งนี้ใช้ระเบียบวิธีวิจัยเชิงประมาณ (Quantitative Research) โดยมีกระบวนการการวิจัยดังนี้

1. ประชากรและกลุ่มตัวอย่าง

2. เครื่องมือที่ใช้ในการวิจัย

3. การเก็บรวบรวมข้อมูล

4. การวิเคราะห์ข้อมูล

**ประชากรและกลุ่มตัวอย่าง**

ประชากรสำหรับการวิจัยครั้งนี้คือ นักท่องเที่ยวชาวไทยที่เดินทางท่องเที่ยวในประเทศไทย จำนวน 16,599,559 คน ( ข้อมูลเบื้องต้น ประมวลผล ณ วันที่ 15 พ.ย. 2560 ของ กระทรวงการท่องเที่ยวและกีฬา สืบค้นเมื่อ 18 ธ.ค. 2560 จากเว็บไซต์ของกระทรวงการท่องเที่ยวและกีฬา) ซึ่งกลุ่มตัวอย่างในการศึกษาครั้งนี้จะใช้สูตรในการคำนวณโดยการใช้สูตรของทาโร ยามาเน่ (Taro Yamane, 1973) ที่ระดับความเชื่อมั่นที่ 95% และมีระดับความคาดเคลื่อนที่ 0.05

สูตรคำนวณกลุ่มอย่างของ ยามาเน่ (Taro Yamane)



เมื่อ n คือ ขนาดกลุ่มตัวอย่าง

 N คือ ขนาดประชากร

 e คือ คลาดคลาดเคลื่อนของกลุ่มตัวอย่าง เช่น

 ระดับความเชื่อมั่น90% สัดส่วนความคลาดเคลื่อนเท่ากับ 0.10

 ระดับความเชื่อมั่น95% สัดส่วนความคลาดเคลื่อนเท่ากับ 0.05

 (ปกตินิยมระดับความเชื่อมั่น 95%)

 ระดับความเชื่อมั่น99% สัดส่วนความคลาดเคลื่อนเท่ากับ 0.01

แทนค่าในสูตร

N = 16,599,559 = 399.99

 1+16,599,559 (0.05)2

จากการคำนวณกลุ่มตัวอย่างเท่ากับ 399 คน ดังนั้นขนาดกลุ่มตัวอย่างที่เหมาะสมกับงานวิจัยนี้ คือ 400 คน

**เครื่องมือที่ใช้ในการวิจัย**

 เครื่องมือที่ใช้ในการเก็บรวบรวมข้อมูลครั้งนี้คือ แบบสอบถาม (Questionnaire) โดยผู้วิจัยสร้างขึ้นจากการศึกษาเอกสารและงานวิจัยที่เกี่ยวข้องและสร้างขึ้นที่ตอบวัตถุประสงค์ที่ได้ตั้งไว้ แบ่งเป็น 4 ส่วน ดังนี้

ส่วนที่ 1 เป็นคำถามข้อมูลพื้นฐานของผู้ตอบแบบสอบถาม (ลักษณะประชากรศาสตร์) ได้แก่ เพศ อายุ อาชีพ รายได้ และการศึกษา โดยมีลักษณะเป็นแบบเลือกตอบเพียงข้อเดียว ใช้มาตราวัดนามบัญญัติ (Nominal Scale)

ส่วนที่ 2 เป็นคำถามเกี่ยวกับพฤติกรรมของนักท่องเที่ยวในการเดินทางท่องเที่ยว ได้แก่ ระยะเวลาในการเดินทางท่องเที่ยว วัตถุประสงค์ในการเดินทางท่องเที่ยว ความชอบในการรับประทานอาหารไทย ความถี่ในการรับประทานอาหารไทย ค่าใช้จ่ายโดยรวมต่อมื้อในการรับประทานอาหารไทย การตัดสินใจในการเลือกรับประทานอาหารไทย ช่วงเวลาในการเลือกรับประทานอาหารไทย ประเภทของแหล่งท่องเที่ยวทางวัฒนธรรม โดยลักษณะเป็นแบบเลือกตอบเพียงข้อเดียว ใช้มาตราวัดแบบ Rating Scale ซึ่งมีระดับวัดข้อมูลประเภทอันตรภาคชั้น (Interval Scale) มี 5 ระดับ ดังนี้ต่อไปนี้ (ศิริวรรณ เสรีรัตน์และคณะ, 2541)

ระดับที่ 5 หมายถึง มากที่สุด

ระดับที่ 4 หมายถึง มาก

ระดับที่ 3 หมายถึง ปานกลาง

ระดับที่ 2 หมายถึง น้อย

ระดับที่ 1 หมายถึง น้อยที่สุด

ระดับการให้คะแนนเฉลี่ยในแต่ละระดับชั้นในสูตรการคำนวณช่วงกว้างของอันตรภาคชั้นใช้สูตรดังนี้ (วิเชียร เกตุสิงห์, 2538)

ความกว้างของอันตรภาคชั้น = ข้อมูลที่มีค่าสูงสุด – ข้อมูลที่มีค่าต่ำสุด

 จำนวนชั้น

 = 5 – 1

 5

 = 0.8

ค่าคะแนนเฉลี่ย 4.21-5.00 หมายถึง พฤติกรรมการเดินทางท่องเที่ยวเชิงอาหารอยู่ในระดับมากที่สุด

ค่าคะแนนเฉลี่ย 3.41-4.20 หมายถึง พฤติกรรมการเดินทางท่องเที่ยวเชิงอาหารอยู่ในระดับมาก

ค่าคะแนนเฉลี่ย 2.61-3.40 หมายถึง พฤติกรรมการเดินทางท่องเที่ยวเชิงอาหารอยู่ในระดับปานกลาง

ค่าคะแนนเฉลี่ย 1.81-2.60 หมายถึง พฤติกรรมการเดินทางท่องเที่ยวเชิงอาหารอยู่ในระดับน้อย

ค่าคะแนนเฉลี่ย 1.00-1.80 หมายถึง พฤติกรรมการเดินทางท่องเที่ยวเชิงอาหารอยู่ในระดับน้อยที่สุด

ส่วนที่ 3 เป็นคำถามเกี่ยวกับรูปแบบกิจกรรมการท่องเที่ยวเชิงอาหาร ได้แก่ การเยี่ยมชมกิจกรรมการผลิตอาหาร การชิมอาหาร การรับประทานอาหารแบบไทย การเรียนการทำอาหาร การซื้อทัวร์ท่องเที่ยวเกี่ยวกับอาหาร ใช้มาตราวัดแบบ Rating Scale ซึ่งมีระดับวัดข้อมูลประเภทอันตรภาคชั้น (Interval Scale) มี 5 ระดับ ดังนี้ต่อไปนี้ (ศิริวรรณ เสรีรัตน์และคณะ, 25411)

ระดับที่ 5 หมายถึง มากที่สุด

ระดับที่ 4 หมายถึง มาก

ระดับที่ 3 หมายถึง ปานกลาง

ระดับที่ 2 หมายถึง น้อย

ระดับที่ 1 หมายถึง น้อยที่สุด

ระดับการให้คะแนนเฉลี่ยในแต่ละระดับชั้นในสูตรการคำนวณช่วงกว้างของอันตรภาคชั้นใช้สูตรดังนี้ (วิเชียร เกตุสิงห์, 2538)

ความกว้างของอันตรภาคชั้น = ข้อมูลที่มีค่าสูงสุด – ข้อมูลที่มีค่าต่ำสุด

 จำนวนชั้น

 = 5 – 1

 5

 = 0.8

ค่าคะแนนเฉลี่ย 4.21-5.00 หมายถึง สนใจมากที่สุด

ค่าคะแนนเฉลี่ย 3.41-4.20 หมายถึง สนใจมาก

ค่าคะแนนเฉลี่ย 2.61-3.40 หมายถึง สนใจปานกลาง

ค่าคะแนนเฉลี่ย 1.81-2.60 หมายถึง สนใจน้อย

ค่าคะแนนเฉลี่ย 1.00-1.80 หมายถึง สนใจน้อยที่สุด

ส่วนที่ 4 ความคิดเห็นเกี่ยวกับแรงจูงใจของนักท่องเที่ยวในการเลือกท่องเที่ยวเชิงอาหาร ได้แก่ ด้านสถานที่และบรรยากาศ ด้านอุปกรณ์และเครื่องปรุงรสชาติ ด้านชนิดของอาหาร ด้านรสชาติ ด้านผู้ให้บริการ ด้านราคา ด้านส่งเสริมการขาย ใช้มาตราวัดแบบ Rating Scale ซึ่งมีระดับวัดข้อมูลประเภทอันตรภาคชั้น (Interval Scale) มี 5 ระดับ ดังต่อไปนี้ (ศิริวรรณ เสรีรัตน์และคณะ, 2541)

ระดับที่ 5 หมายถึง มากที่สุด

ระดับที่ 4 หมายถึง มาก

ระดับที่ 3 หมายถึง ปานกลาง

ระดับที่ 2 หมายถึง น้อย

ระดับที่ 1 หมายถึง น้อยที่สุด

ระดับการให้คะแนนเฉลี่ยในแต่ละระดับชั้นในสูตรการคำนวณช่วงกว้างของอันตรภาคชั้นใช้สูตรดังนี้ (วิเชียร เกตุสิงห์, 2538)

ความกว้างของอันตรภาคชั้น = ข้อมูลที่มีค่าสูงสุด – ข้อมูลที่มีค่าต่ำสุด

 จำนวนชั้น

 = 5 – 1

 5

 = 0.8

ค่าคะแนนเฉลี่ย 4.21-5.00 หมายถึง แรงจูงใจมากที่สุด

ค่าคะแนนเฉลี่ย 3.41-4.20 หมายถึง แรงจูงใจมาก

ค่าคะแนนเฉลี่ย 2.61-3.40 หมายถึง แรงจูงใจปานกลาง

ค่าคะแนนเฉลี่ย 1.81-2.60 หมายถึง แรงจูงใจน้อย

ค่าคะแนนเฉลี่ย 1.00-1.80 หมายถึง แรงจูงใจน้อยที่สุด

**การตรวจสอบคุณภาพของเครื่องมือ**

 ในส่วนของการเก็บข้อมูลเชิงปริมาณ (Quantitative Data) โดยผู้วิจัยมีการทดสอบความตรง (Validity) และความเที่ยง (Reliability) ของเครื่องมือในการวิจัยดังนี้

 1. การทดสอบความตรง (Validity) นำแบบสอบถามไปหาความเที่ยงตรงของเนื้อหา (Content Validity) โดยให้ผู้ทรงคุณวุฒิและมีความเชี่ยวชาญเป็นผู้พิจารณาตรวจสอบความตรงของเครื่องมือ เพื่อขอคำแนะนำในการปรับปรุงแก้ไขให้ครอบคลุมวัตถุประสงค์ในงานวิจัยนี้ โดยการเลือกเฉพาะคำถามที่มีความตรงแล้วไปทำการทดสอบก่อนเก็บข้อมูลจริงเป็นการหาค่าความน่าเชื่อถือของแบบสอบถาม

 2. การทดสอบความเที่ยง (Reliability) โดยผู้วิจัยได้นำแบบสอบถามที่ปรับปรุงแก้ไขแล้วไปทำการทดสอบกับกลุ่มตัวอย่างที่มิใช่กลุ่มตัวอย่างจริง แต่มีคุณสมบัติใกล้เคียงกับกลุ่มตัวอย่างจำนวน 30 ชุด จากนั้นนำข้อมูลที่ได้หาค่าความเที่ยงของเครื่องมือโดยใช้โปรแกรมสำเร็จรูปทางสถิติ โดยวิธีหาค่าสัมประสิทธิ์แอลฟาของครอนบาค (Cronbach’s Alpha Coefficient) ซึ่งต้องได้ค่าครอนบาร์คแอลฟ่า มากกว่าหรือเท่ากับ 0.70 ถ้าไม่ถึงเกณฑ์จะต้องปรับปรุงข้อคำถามใหม่ หลังจากนั้นแบบสอบถามจะนำไปให้กลุ่มตัวอย่างได้ตอบตามระยะเวลาที่กำหนดไว้ในการศึกษา จำนวน 400 ชุด

**3. การเก็บรวบรวมข้อมูล**

ผู้วิจัยได้ดำเนินการศึกษาและเก็บรวบรวมข้อมูลปฐมภูมิ (Primary Data) และข้อมูลทุติยภูมิ (Secondary Data) ดังนี้

1. ข้อมูลปฐมภูมิ (Primary Data) ผู้วิจัยได้วางแผนการเลือกกลุ่มตัวอย่างโดยพิจารณาตามความสะดวก (Convenience Sampling) ซึ่งเป็นนักท่องเที่ยวชาวไทยที่เดินทางมาท่องเที่ยวยังแหล่งท่องเที่ยวต่างๆ และได้รับประทานอาหารไทย จำนวน 400 คน จากที่ใช้สูตรการคำนวณกลุ่มตัวอย่างไปแล้วนั้น เครื่องมือที่ใช้ในการเก็บรวบรวมในการวิจัยครั้งนี้คือแบบสอบถามโดยสร้างจากการศึกษาเอกสาร และงานวิจัยที่เกี่ยวข้องสร้างขึ้นตามวัตถุประสงค์ที่ตั้งไว้โดยแบ่งแบบสอบถามออกเป็น 4 ส่วน คือ

ส่วนที่ 1 เป็นคำถามข้อมูลพื้นฐานของผู้ตอบแบบสอบถาม (ลักษณะประชากรศาสตร์)

ส่วนที่ 2 เป็นคำถามเกี่ยวกับพฤติกรรมของนักท่องเที่ยวในการเดินทางท่องเที่ยว

ส่วนที่ 3 เป็นคำถามเกี่ยวกับรูปแบบกิจกรรมการท่องเที่ยวเชิงอาหาร

ส่วนที่ 4 ความคิดเห็นเกี่ยวกับแรงจูงใจของนักท่องเที่ยวในการเลือกท่องเที่ยวเชิงอาหาร

2. ข้อมูลทุติยภูมิ (Secondary Data) เก็บรวบรวมข้อมูลจากการศึกษาค้นคว้าจากทฤษฎี หนังสือ บทความ แนวความคิด งานวิจัยที่เกี่ยวข้องและสืบค้นจากเว็บไซด์ต่างๆ เพื่อประกอบการทำวิจัยและวิเคราะห์ข้อมูลได้ซึ่งนำมาสร้างแบบสอบถาม

**4. การวิเคราะห์ข้อมูล**

เมื่อนำข้อมูลจากแบบสอบถามที่ได้ทำการตรวจสอบความถูกต้องและความสมบูรณ์แล้ว ผู้วิจัยดำเนินการวิเคราะห์ข้อมูลโดยการนำข้อมูลลงรหัสเพื่อประมวลผลข้อมูลจากคอมพิวเตอร์โดยการนำโปรแกรมสำเร็จรูปทางสถิติมาใช้เพื่อคำนวณหาค่าสถิตและทดสอบสมมติฐานตามที่กำหนดไว้ ที่ระดับความเชื่อมั่น 95% กำหนดให้ความแตกต่างนัยสำคัญทางสถิติที่ระดับ ± 0.05 ซึ่งผู้วิจัยได้ใช้สถิติในการวิเคราะห์ข้อมูลดังต่อไปนี้

1. การวิเคราะห์สถิติเชิงพรรณนา (Descriptive Statistics Analysis) ใช้ในการแสดงข้อมูลด้วยการแจกแจงความถี่ (Frequency) แสดงตารางแบบร้อยละ (Percentage) เพื่ออธิบายข้อมูลเกี่ยวกับคุณลักษณะทางประชากรศาสตร์ของกลุ่มตัวอย่างประกอบด้วย ได้แก่ เพศ อายุ อาชีพ รายได้ การศึกษา รวมไปถึงพฤติกรรมของนักท่องเที่ยวในการเดินทางท่องเที่ยวเชิงอาหาร ประกอบด้วย ระยะเวลาในการเดินทางท่องเที่ยว วัตถุประสงค์ในการเดินทางท่องเที่ยว ความชอบในการรับประทานอาหารไทย ความถี่ในการรับประทานอาหารไทย ค่าใช้จ่ายโดยรวมต่อมื้อในการรับประทานอาหารไทย การตัดสินใจในการเลือกรับประทานอาหารไทย ช่วงเวลาในการเลือกรับประทานอาหารไทย ในส่วนการหาค่าเบี่ยงเบนมาตรฐาน (Standard Deviation) ค่าเฉลี่ย (Means) ใช้อธิบายข้อมูลที่มีลักษณะ Interval Scale ในหัวข้อรูปแบบกิจกรรมการท่องเที่ยวเชิงอาหาร ประกอบด้วยการเยี่ยมชมกิจกรรมการผลิตอาหาร การชิมอาหาร การรับประทานอาหารแบบไทย การเรียนการทำอาหาร การซื้อทัวร์ท่องเที่ยวเกี่ยวกับอาหาร และแรงจูงใจของนักท่องเที่ยวในการเลือกท่องเที่ยวเชิงอาหาร ประกอบด้วย ด้านสถานที่และบรรยากาศ ด้านอุปกรณ์และเครื่องปรุงรสชาติ ด้านชนิดของอาหาร ด้านรสชาติ ด้านผู้ให้บริการ ด้านราคา ด้านส่งเสริมการขาย

2. สถิติเชิงอนุมาน (Inferential Statistics Analysis) ในการวิเคราะห์การทดสอบสมมติฐานเพื่ออ้างอิงถึงลักษณะที่สำคัญของประชากร เนื่องจากงานวิจัยนี้มีวัตถุประสงค์เพื่อหาค่าความสัมพันธ์ระหว่างตัวแปร ดังนั้นในการทดสอบสมมติฐานในการวิเคราะห์หาค่าสัมประสิทธิ์สหสัมพันธ์แบบเพียร์สัน (Pearson Correlation) โดยมีทดสอบสมมติฐานที่ว่า “พฤติกรรมนักท่องเที่ยวที่แตกต่างกันจะทำให้นักท่องเที่ยวเลือกรูปแบบกิจกรรมการท่องเที่ยวเชิงอาหารแตกต่างกัน”

โดยผู้วิจัยใช้ค่าสัมประสิทธิ์สหสัมพันธ์ของเพียร์สัน (Pearson Correlation) เพื่อพิสูจน์สมมติฐาน โดยการวิเคราะห์ค่าสัมประสิทธิ์สหสัมพันธ์จะมีค่าสัมประสิทธิ์สหสัมพันธ์ระหว่าง -1 < r < 1

ค่าสัมประสิทธิ์สหสัมพันธ์ (Multiple Correlation) โดยใช้สูตรดังนี้ (ชูศรี วงศ์รัตนะ, 2541)



ในที่นี้ x คือข้อมูลของตัวแปรที่ 1

 y คือข้อมูลของตัวแปรที่ 2

 n คือจำนวนข้อมูลของตัวแปรตัวใดตัวหนึ่ง

 ค่า r เป็นลบ แสดงว่า X และ Y มีความสัมพันธ์ในทิศทางตรงข้ามกัน

 ค่า r เป็นบวก แสดงว่า X และ Y มีความสัมพันธ์ในทิศทางเดียวกัน

 ค่า r มีค่าเข้าใกล้ 1 หมายถึง X และ Y มีความสัมพันธ์ในทิศทางตรงข้ามกันและมีความสัมพันธ์มาก

 ค่า r มีค่าเข้าใกล้ -1 หมายถึง X และ Y มีความสัมพันธ์ในทิศทางตรงข้ามกันและมีความสัมพันธ์มาก

 ค่า r = 0 แสดงว่า X และ Y ไม่มีความสัมพันธ์กัน

ระดับความสัมพันธ์สามารถอธิบายโดย Cohen (Runyon and Other, 1996 อ้างอิงมาจาก Cohen, 1988) ระดับค่าสัมประสิทธิ์สหสัมพันธ์

± 0.50 ถึง ± 1.00 ถือว่า มีความสัมพันธ์มากที่สุด

± 0.30 ถึง ± 0.49 ถือว่า มีความสัมพันธ์มาก

± 0.10 ถึง ± 0.29 ถือว่า มีความสัมพันธ์ปานกลาง

สำหรับสถิติที่ใช้ในการทดสอบหาความแตกต่างผู้วิจัยจะให้สถิต T-test เพื่อวิเคราะห์หาความแตกต่างระหว่างค่าเฉลี่ยของประชากร 2 กลุ่ม และจะใช้สถิต F-test เพื่อวิเคราะห์ความแปรปรวนทางเดียว รวมถึงใช้สถิติ One-Way Anova เพื่อหาค่าความแตกต่างการทดสอบการเปรียบเทียบรายคู่ โดยการวิเคราะห์ทางสถิติจะทดสอบที่ระดับนัยสำคัญทางสถิตที่ 0.05